Mehmet Rukiqi

Mehmet Rukiqi (1936, Verboc - 2024, Prishtinë) është një mësimdhënës, veprimtar, folklorist dhe studiues i njohur nga Drenasi, Drenicë.G.K.Mehmet Rukiqi - studiuesi i mençurisë së popullit, 31.12.2014, telegrafi.com, 10.3.2019. 

 Biografia 
Dr. Mehmet Rukiqi lindi në Verboc të Drenasit, shkollën fillore e kreu në Tërstenik, Gjimnazin në Drenas ndërsa Shkollën Normale në Prishtinë. Më pas i vazhdoi studimet në degën e gjuhës dhe letërsisë shqipe pranë Fakultetin Filozofik në Prishtinë. Pranë këtij institucioni vazhdoi edhe studimet pasdiplomike të magjistraturës (1984) të cilat i përfundoi me temën "Anekdotat popullore shqiptare" ndërsa teza e doktoraturës së tij titullohej "Krijuesit dhe bartësit e tregimeve popullore në Drenicë" (1994). 

Rreth 20 vite punoi në arsim, si mësimdhënës në disa shkolla në Drenicë dhe që nga viti shkollor 1972/73 punoi në Shkollën teknike "19 Nëntori" në Prishtinë, por u përjashtua nga puna për arsye politike. Më vonë, punoi si përkthyes deri në pensionim e tij në Kuvendin Komunal të Prishtinës.Mehmet Rukiqi: Anekdota popullore IV, Instituti Albanologjik i Prishtinës, Prishtinë, 2010, fq. 227 - 228.  

Kontributi i tij ishte i fokusuar në narrativat tradicionale dhe trashëgiminë e pasur gojore të rajonit të Drenicës. Trashëgimia e Mehmet Rukiqit vazhdon të jetojë përmes përkushtimit të tij për ruajtjen dhe kuptimin e folklorit shqiptar. Në folkloristikën kosovare konsiderohet si njëri ndër nxënësit dhe studentët më të zellshëm të Anton Çettës.

 Vepra 
 "Anekdota gojore shqiptare"
 "Krijues dhe bartës të tregimeve popullore në Drenicë"
 "Tahir Berisha: mendimtar popullor"
 "Azem Galica: në traditën popullore"
 "Krijuesi dhe krijimtaria anekdotike"
 "Anekdota popullore - I, II, III, IV, V, VI, VII, VIII, IX, X", etj.M.H.Anekdota popullore x-margaritarë të thesarit tonë folklorik, 1.12.2016, botasot.info, 10.3.2019. 

 Lidhje të jashtme 
 Mehmet Rukiqi (Vepra) - World Cat Identities

 Shih edhe 
 Folklori
 Anekdota
 Folkloristika

 Referime 

Kategoria:Lindje 1936
Kategoria:Njerëz nga Drenasi
Kategoria:Njerëz nga Drenica
kategoria:Albanologë kosovarë
Kategoria:Folkloristë shqiptarë
Kategoria:Vdekje 2024